ธปท.พบแบงก์พาณิชย์เอื้อลูกค้าเก็งกำไรค่าเงิน
ธปท.พบแบงก์พาณิชย์เอื้อลูกค้าเก็งกำไรค่าเงิน ชี้เตือนแล้วหากพบอีกอาจเพิ่มมาตรการป้องกันการเก็งกำไร
17 ม.ค. 2561

ธปท.พบแบงก์พาณิชย์เอื้อลูกค้าเก็งกำไรค่าเงิน ชี้เตือนแล้วหากพบอีกอาจเพิ่มมาตรการป้องกันการเก็งกำไรนายวิรไท สันติประภพ ผู้ว่าการธนาคารแห่งประเทศไทย(ธปท.) เปิดเผยว่า ค่าเงินบาทที่แข็งค่าขึ้นมาสอดคล้องกับค่าเงินในภูมิภาคและค่าเงินสกุลหลัก เป็นผลจากเงินดอลลาร์สหรัฐอ่อนค่าอย่างไรก็ตามอีกส่วนมาจากการเก็งกำไรเงินบาท ซึ่ง ธปท.พบพฤติกรรมผิดปกติของบางบัญชีที่ไม่เป็นไปตามเจตนารมย์ตามเกณฑ์การป้องปรามการเก็งกำไรค่าเงินที่มีสถาบันการเงินในประเทศไทยเข้ามาเกี่ยวข้อง อาจเอื้อให้ลูกค้าทำพฤติกรรมดังกล่าวด้วย สะท้อนได้จากการไหลเข้าของเงินที่หนาแน่นโดย ธปท. ได้แจ้งสถาบันการเงินเหล่านี้แล้ว เพราะเป็นสิ่งที่ธปท. ไม่ประสงค์ให้สถาบันการเงินทำ และได้เพิ่มกลไกการตรวจสอบเชิงลึกมากขึ้น อนาคตหากพบพฤติกรรมผิดปกติอีก นอกจากสอบสวนเชิงลึกกับผู้เล่นบางรายแล้ว ธปท.อาจทบทวนเกณฑ์ป้องกันการเก็งกำไรค่าเงินเพิ่มเติม